6

ISIGIDIMI SAMAXOSA, DECEMBER 1, 1874,

Eyesibini indoda, U-Xolilizwe, iyaziwa nayo ngabadala. Yiyo le yasifunela yasifumanela indawo yokuzinza lakuba lixolile. Ndandingomnye wabo babeuhambela, xa sikwa Sihota. Saqala Emantyini esabe sipantsi kwayo siyixelela ukuxakeka kwetu nokuswela kwetu indawo yokuhlala. Wasixelela yena ukuba sigcine umsebenzi we Government siye kuhlala kwalapo sibe sikona. Sati lakuba kaloku lisikohlile sesuka nenye indoda yakowetu saya ku Xolilizwe saya samfumana E-Beaufort. Akuziva inxakeko zetu wasele tabata usiba erwerwa ebekisa ebotwe, wati iya kuba veki ne ibuye. Zite zakupela yafika incwadi iselisiti wapeni umhlaba lomadoda, sauzuza okunene.

Eyesitatu indoda andinasituba sokungena kuyo. Maseke ndipeze.

Obulelayo.

Burghersdorp, 9th October 1874.

Ku Mhleli wendaba ze *Sigidimi Samaxosa.*

Nkosi yam faka lamazwana am epepeni lako. Apa tina sifumana uvuyo olukulu, ngokusuka samkele amazwi awatunyelwa kuti nge *Sigidimi,* senyanga ka September, okokuba maze sitandaze. Ngomhla wamashumi 20, ngokukodwa sahla sawandulela kwangapambili komhla owakankanywayo. Sauqala umsebenzi we Nkosi kwangolwe 13 ku September saxatisa kunene sindawonye nezicaka ze Nkosi, sahambisa dakweza kufika lomhla ukankanyiweyo, sika kwehla okungumangaliso, sawafumana amashumi 90, abavumayo ukuzinikela Enkosini ababefudula bengateni nayo ngapambili; kususela kulowo mhla dekuze kulo abaguqukaileyo basekulwini, kunjalonje ke umsebenzi wona we Nkosi soloko ute roqo usingisa pambili. Lento iblilenje sibulela *Isigidimi,* esite sahlaba umkosi okuya tina besisalele ubutongo, singakumbulelanga. Ngamana *Isigidimi* singadinwa siti nangomso ukusihlabela umkosi xa tina sisalele ubutongo.

Assegai Mbule.

*Esigidimini* akuko zindaba sitanda ukuzishi cilela njengezo zibalisa ngokuhambiseka komsebenzi we Nkosi kwindawo ngendawo, ezase Africa ngokukodwa. Singabulela kanye ukuba nabanye ababalelani baya kusazisa ukuba kunjanina kwawabo amacala—Mhleli.)

Heald Town, November 11, 1874.

Nkosi yam, Mhleli, nceda undifakele elizwana linye. Ndibekisa kuwe N. Falati, lento uyifumeneyo kum ngati yinto yokuba uke unge uyayicaza indlela zayo. Lentlanganiso uyimemayo ngubanina umntu oya kumela indieko zayo apo iya kuba kona? Kanjalo ngubanina umntu oya kuyongamela ukuze ibe yiyo ngoku fezekileyo? Umema yonke intona, kuba imvaba zininzi namahlelo; kuko nabamelwe yironoskap nabaka Government, zonkeke ezondawo kawu zi- combulule uncede mzalwana, ungadeli ungadinwa kanjalo. Sifuna ukuqonda singapenduli ebunyameni, senze into esiyiqondayo, ukuze sikwazi ukupendula ngokungayi kukudubula. Xa nditshoyo U-Akanagama ubonakele okwenene ukuba wenza izinto zobu akanagama kuba yena ilungelo azibonileyo akazicazi; uyadubula kuba ude ati, seniza kuxelela tina zidenge. Nangale titshere yekofu, mhlayimbi lonto alinganisa ngayo ngumntu ekwakutiwe wonikwa ukutya okufanelekileyo. Kakadeke umntu xa atya imaliyake kufuneka etye into efanelekileyo; akukatalekile nokuba asinto yake yakowabo. Zindawo zokuba amadoda aziqonde ezo kuba lento ngumsebenzi akufeketwa kufuneka ecingile aze apendule into ayiqondayo. Ndoke ndenjenjalo.

A. B. Dlepu.

November 1874.

Ndiyakucela wena wase Rura ukuba ucacise le- ndleko uteta ngayo. Ngendiba intole ndiya yivisisa ukuba ubungabalanga usontombi yedwa, akwamshiya usosoka ngendleko yangase mtshatweni. Bendiya kumpendula kamandi U-J. N. Daniel, ngelizwi lake elibuzayo nelikurwelayo. Bendiyakuti kulomfo ukuba ubahlanganisile aba bantu bobabini, nditi unyanisile nokuya ndingabaqukiyo bonke abantsundu, amahlwempu nezityebi, yinto entle kusontombi nososoka xa ababantu ingabantu abapumeleleyo ukufika babe nezivato ezingamanewunewu nezicikizekileyo; kusazeka ukuba woti nokuba uyile emva kwomtshato wabo ufike kukuhle endlwini yabo. Kweli ati, U-J. N. Daniel kwangena banina entolongweni nditi mna yinto eninzi engenileyo, nokuya ingayanga kuleyo yakomkulu. Kukungena entolo­ngweni ukuti umntu ayibukuqele yonke intwana anayo ezingutyeni nasezintweni esenza udumo emtshatweni wake, kuba enqwenela ukuba siti watshata umfo kabani; kwodwa kotshiwo ngalo mini yodwa, woti wakuya endlwini yake ufike kungeko nesitulo sokuhlala kungeko nesitya esi; elatsolo namhla lambete amaxazi ebulukwe, urnfumane umfazi selesuke waleli ixegwazana kuba isepa akazange ayalame, kanti akuko nto injengo- kuba mdaka ukumalupalisa umntu nokuyenza ndala inyama yake. Nditi mabangati abafutshane balinganise izityebi.

Umtanda Bengamtandi.

Annshaw Middle Drift November 4, 1874.

Mhleli we *Sigidimi* ndinyamezele ngawo lamazwana nakuba eyimigcana emidana. Ndivuyisiwe kakulu *Sisigidimi* sika October, sinendaba ezimmandi ekufunekayo kakulu ukuba zigcinwe. Zimmandi indaba zelipepa. Masitakazele sibulele kakulu. Nditsho ukuba ndive oko kubaliweyo ngu Mr D. Mzamo ngawo umzamo ka Rev. H. Kayser enditembayo ukuba kubavuyisile bonke abantu abatanda ukuhluma kwe Vangeli nokusikeleleka kohlanga. Ndiyatemba ukuba kummandi kumadodana aqondayo ase Africa akuva ukuba sekuko abangapezu kwamakulu amatatu abalingayo ukushiya utshaba olwapula amanene ase Maxoseni akowetu. Kaulezani ukufuna isando nibete niqekeze intloko yotshaba. Isandoke eniyakuqekeza ngaso kukutandaza ku Yesu Kristu—Tandazani kusomandla atumele amandla—Masitakazele ngomdumiso njengoko sivileyo ukuba itshawa unyana ka Ngqika U-Sandile ufuna isikola. Nditi anga angati onke amakomkulu akwa Xosa atabate lonkumbulo kwezawo intliziyo. Sisando ke eso sokubulala utshaba oluyivingceleyo I-Africa. Ngazo ezimpauke siyakolwa ukuba amandla E-Gospile aya kulaula kuwo onke amakomkulu abantsundu. Siyakolwa ngokuqinisekileyo ukuba kuyakuzaliseka okokuba “amadolo kweli lizwe makagobe pambi kwako, zide ziti zonke ilwimi ziluxele udumo Iwako. ”

P. Kebe.

Ezazulwana, October 23, 1874.

Kummandi ukuva indaba zendawo ngendawo, kummandi bafo bo Busakwe, nabo Pakati nabo Falati noko ndingazange ndinibone, nibala indaba zokuba indoda izipulapule.

Nati apa besinemini emnandi, besifikelwe ngu- mfundisi wetu, omkulu U-Rev. Mr. Davis, yati intlanganiso, yangena ngolwe Sitatu emini, isizwe sika Feltman sihlangene. Waposa amazwana ammandi kunene, umfundisi. Wada wasikumbuza mhla obawo betu bawela kweli le Nyati, wati yena wayeko beno Palmer no Ayliff, abafundisi abadala. Yati yakupuma, wati makuze Usapo Iwesikolo, Iweza, waposa amazwi nakulo.

Into ebembi yile yokuba abanye abantu bevuyele lentlanganiso nje kuko osongela igusha zika

Hendrick Beme, kute kusisa, za igusha ezingama- shumi amabini anesine zingaseko, kwafunwa, zabo- nwa ezintandatu, ngapaya komda, ezinye azikaveli nangoku.

Theo. Ndwandwa.

Empikane, November 12, 1874.

Mhleli, ndifuna ukubikela izihlobo zam usizi endinalo ngokumkelwa kwam ngu ma. Ubube ngomhla we 7 ka October. Kekaloku kuni nonke bazalwana E-Nkosini ndicela imitandazo yenu ukuba nindibike kuba ayivumi ukuncama intliziyo noko yena andixeleleyo ukuba uyagoduka. Nguye owandizama ukuze ndide ndize kule ndlela ye Nkosi; bekungekuko nokuba bendimtanda.

Moses Nxangani.

INTENGO ZEZINTO EMARKENI.

E-Bayi—nge 1001b:—imbotyi 20s, irasi 7s, ihabile 5s, amazimba 8s, umbona 7s umgubo 18s, itapile 12s, intlumayo 18s, iflara yenkuni 40s, iplanka ngonyawo 3.

E-Queenstown—ngenxowa:—irasi 13s 6d, ihabile nge 1001b 6s; isikumba segusha 1s 6d; inkuni 38s.

E-Rini—nge 1001b:—irasi 7s, imbotyi 10s 9d amazimba 6s 6d, umgubo 23s, ihabile 6s, itapile 15s, iflara yenkuni 50s.

AMANANI OKUTWALWA KWEMPAHLA

ZINQWELO EZISUKA E-BAYI.

Ngekulu leponti ukuya,

E-Alice

Aliwal North  
Adelaide .  
Beaufort West .  
Bedford  
Bloemfontein  
Burghersdorp .  
Colesberg . ,

Cradock .  
Dordrecht  
Fauresmith  
Fort Beaufort .  
Fort Peddie  
Graaff-Reinet .  
Grahamstown .  
Hanover .

Hopetown  
Humansdorp  
King Williamstown  
Middleburg  
Murraysburg  
Pearston .  
Queenstown  
Richmond  
Smithfield .  
Somerset .  
Uitenhage  
Victoria West .  
Diamond-fields—

Klip Drift .  
Du Toit’s Pan

|  |  |  |  |  |
| --- | --- | --- | --- | --- |
| 4 | 6 | ne | 5 | 0 |
| 12 | 6 | ne | 13 | 0 |
| 5 | 6 | ne | 6 | 0 |
| 10 | 0 | ne | 12 | 0 |
| 5 | 0 | ne | 5 | 6 |
| 22 | 6 | ne | 23 | 0 |
| 12 | 6 | ne | 13 | 0 |
| 14 | 6 | ne | 15 | 0 |
| 8 | 0 | ne | 8 | 6 |
| 10 | 6 | ne | 11 | 0 |
| 20 | 0 | ne | 21 | 0 |
| 4 | 6 | ne | 5 | 0 |
| 4 | 6 | ne | 5 | 0 |
| 8 | 0 | ne | 8 | 6 |
| 3 | 0 | ne | 3 | 6 |
| 0 | 0 | ne | 0 | 0 |
| 0 | 0 | ne | 0 | 0 |
| 0 | 0 | ne | 0 | 0 |
| 5 | 0 | ne | 5 | 6 |
| 12 | 0 | ne | 12 | 6 |
| 0 | 0 | ne | 0 | 0 |
| 8 | 0 | ne | 8 | 6 |
| 8 | 0 | ne | 8 | 6 |
| 0 | 0 | ne | 0 | 0 |
| 17 | 6 | ne | 18 | 0 |
| 5 | 0 | ne | 5 | 6 |
| 0 | 9 | ne | 1 | 0 |
| 0 | 0 | ne | 0 | 0 |
| 25 | 0 | ne | 26 | 0 |
| 25 | 0 | ne | 26 | 0 |

ABAZELWEYO.

Esikolweni sase Burnshill, Emkubiso U-Mrs Tibane Mzimba uheleke inkwenkwe ngomhla 6 ka November 1874.

ABAZELWEYO.

Esikolweni sase Tsomo U-Mrs Siko Radas ubeleke umntwana oyinkwenkwe ngomhla 23 ka October 1874.